Diari Oficial de la Generalitat Valenciana


Sumari del DOGV 3167, del 22-01-1998 (1997/12668)

ORDRE de 12 de desembre de 1997, de la Conselleria d'Economia, Hisenda i Administració Pública, per la qual s'acorda l'adquisició de les parcel·les núm. 48 i 49, del Parc Tecnològic, situat al terme municipal de Paterna.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3167

Data del DOGV
:   22-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12997


Data del document
:   12-12-1997

Organisme emissor


Tipus de document
:   Ordre

ORDRE de 12 de desembre de 1997, de la Conselleria d'Economia, Hisenda i Administració Pública, per la qual s'acorda l'adquisició de les parcel·les núm. 48 i 49, del Parc Tecnològic, situat al terme municipal de Paterna. [1997/X12702]
  
Amb la finalitat de procedir a la creació d'un Centre de Minimització i Caracterització de Residus, la Conselleria de Medi Ambient ha proposat l'adquisició de les parcel·les núm. 48 i 49, del parc Tecnològic situat al terme municipal de Paterna, de 2.708,11 m2 i 2.827,65 m2, respectivament.
  
L'assenyalat projecte s'inclou dins de l'àmbit del Programa Operatiu de la Comunitat Valenciana 1994-1999 cofinançat pel FEDER.
  
La ubicació de les parcel·les al parc Tecnològic, implica una sèrie d'avantatges com la qualificació del sòl, infraestructura tècnica adequada, integració en el sistema de comunicacions, serveis comuns, que afavoreixen la ràpida incorporació i posada al punt del Centre projectat amb menor necessitat d'equipament.
  
D'altra banda, la Generalitat Valenciana té la propietat de la parcel·la confrontant, núm. 50 utilitzada pel Servei de Planificació de Recursos Hidrogràfics, per la qual cosa el nou Centre pot beneficiar-se d'algunes de les dependències del ja existent, evitant duplicar algunes instal·lacions com a aules, accessos, etc.
  
Atès que està justificada la conveniència de procedir a l'adquisició, pel procediment negociat de les parcel·les assenyalades, propietat del SEPES.
  
Vistes la valoració i els informes que consten en l'expedient i considerant el que disposa l'art. 30 de la Llei 3/86, de 24 d'octubre de Patrimoni de la Generalitat Valenciana,
  
ORDENE
  
Primer
  
Adquirir en virtut de compravenda, i per un preu de seixanta-dos milions nou-centes noranta-quatre mil cinc-centes vuitanta pessetes (44.814.996 PTA), més el corresponent Impost sobre el Valor Afegit, les parcel·les 48 i 49 situades al Parc Tecnològic de Paterna, propietat de l'empresa pública SEPES, amb una superfície de 2.708,11 m2, i 2.827,65 m2, respectivament la descripció de les quals és la següent:
  
- Parcel·la de 5.535,76 m2., de superfície situada al polígon industrial denominat «Parc Tecnològic 1ª fase», de Paterna (València), partida Mas Camarena, Pla del Popu, Baronia, Montealegre, que comprèn les parcel·les assenyalades amb els números 48 (ref. cadastral 8306214) i 49 (ref. cadastral 8306213). Confronta, pel nord, amb espais lliures d'ús públic; sud, amb parcel·la 50 propietat de la Generalitat Valenciana; est, amb el límit del polígon, i oest, amb el carrer H del polígon.
  
La parcel·la esmentada haurà de segregar-se per a constituir finca independent de la registral 40.216, de 898.111,39 m2, inscrita a favor del SEPES, en el Registre de la Propietat de Paterna, al tom 1.530, llibre 361, foli 42.
  
Segon
  
Elevar la compravenda a escriptura pública i pagar en aqueix moment el preu de l'immoble, que ascendeix a seixanta-dos milions nou-centes noranta-quatre mil cinc-centes vuitanta pessetes (75.828.743 PTA), més deu milions setanta-nou mil cent trenta-tres pessetes (32.583.553 PTA), a què ascendeix l'Impost sobre el Valor Afegit (16%), a càrrec de l'aplicació pressupostària 65.22.73.817.24.2.03212.
  
Les despeses ocasionades per aquesta transmissió seran satisfets segons la llei.
  
Tercer
  
Una vegada subscrita la corresponent escriptura pública, haurà d'inscriure's en el Registre de la Propietat i donar-se d'alta en l'Inventari General de Béns i Drets de la Generalitat Valenciana l'immoble adquirit en concepte de bé de domini públic; correspon a la Conselleria de Medi Ambient l'exercici de les competències demanials inclosa l'administració, d'acord amb el que estableixen els arts. 63 i següents, de la Llei 3/86, de 24 d'octubre, de Patrimoni de la Generalitat Valenciana, i s'haurà de subscriure la corresponent acta d'afectació.
  
Quart
  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que disposa aquesta ordre.
  
València, 12 de desembre de 1997
  
El conseller d'Economia, Hisenda i Administració Pública,